«Oscar» har flere betydninger.

**Oscar** er kallenavnet på filmprisen **Academy Award of Merit**. Prisen deles ut hvert år i Hollywood av det amerikanske filmakademiet Academy of Motion Picture Arts and Sciences, ofte bare forkortet til Akademiet. Første gang prisen ble delt ut var i 1929.

Oscar er også kallenavnet på selve statuetten. Det er en 34,4 cm høy figur av forgylt metall som forestiller en mann som står på en filmrull og holder et sverd foran seg. Den er designet av Metro-Goldwyn-Mayers scenograf Cedric Gibbons (som selv fikk prisen tolv ganger), og ble først utformet av skulptøren George Stanley. Den ble først kalt «Academy Award of Merit», og opprinnelsen til Oscar-navnet er litt ullent. Den mest populære teorien er at bibliotekaren til Akademiet, Margaret Herrick, mente den lignet hennes onkel Oscar. Navnet ble først brukt i en artikkel av skribenten Sidney Skolsky i 1934 om at Katharine Hepburn hadde vunnet statuetten. Akademiet tok ikke i bruk navnet selv før i 1939, men har i dag omfavnet det helt.

Historie
--------

Fra den første utdelingen i 1929
Den første Oscar-utdelingen fant sted under en bankett i Blossom Room i Hollywood Roosevelt Hotel 16. mai 1929. Før de første utdelingene ble vinnerne gitt ut til aviser slik at de kunne trykke resultatetene i 23:00 utgavene sine. Men etter at Los Angeles Times i 1940 trykket resultatene for tidlig, slik at de ankomne gjestene kunne lese hvem som vant, før prisen ble delt ut, innførte Akademiet hemmelig avstemning med lukkede konvolutter slik vi kjenner det i dag.

Interessen for utdelingen har alltid vært stor, og fra og med den andre utdelingen ble den overført i media (en times live-sending på en radiostasjon i Los Angeles). Prisen ble delt ut på en bankett frem til 1942, da det stadig høyere oppmøtet krevde at de gikk over til utdeling i en teatersal. Dette har fortsatt frem til i dag. I 1943 ble utdelingen sendt på radio over hele landet, og også oversjøisk slik at utstasjonerte amerikanske soldater kunne få med seg resultatene. 19. mars 1953 ble utdelingen sendt på TV for første gang fra RKO Pantages Theatre i Hollywood på NBC. Bob Hope var den første fjernsynsoverførte programlederen. I 1966 ble Oscar-utdelingen for første gang vist i farger.

I 2002, den 74. Oscar-utdelingen, flyttet utdelingen til Kodak Theatre som er over gaten for Hollywood Roosevelt Hotel, der de først ble holdt. Utdelingen blir vist på ABC, som har senderettighetene frem til 2008.

I løpet av Oscars karriere har utdelingen bare blitt utsatt tre ganger. Første gang var i 1938, da en flom utsatte utdelingen i en uke. I 1968 ble den utsatt to dager for å ære Martin Luther King, som ble begravd 8. mai, dagen utdelingen var satt opp. I 1981 ble utdelingen utsatt en dag etter at president Ronald Reagan hadde blitt skutt under et attentatforsøk.

Under den første utdelingen ble det lagt ut billetter for salg for $5, i tillegg til de inviterte gjestene. I dag må du være spesielt invitert for å være til stede på utdelingen, og ingen billetter blir lagt ut for salg.

Nominasjoner
------------

Horst Burbulla med en Oscar-statuett.
I januar sender Akademiet ut forslagslister til sine medlemmer. For at en film kan foreslås, må den være gitt det foregående året og vare mer enn 40 minutter (bortsett fra kortfilmene). Medlemmene fyller ut sine forslag og sender så tilbake listene til PricewaterhouseCoopers, som er leid inn av Akademiet for å sikre avstemningen, innen to uker. Forslagene blir telt opp, og i den siste uken i januar offentliggjør Akademiet hvem eller hva som har blitt Oscar-nominert i de forskjellige kategoriene (de som har blitt foreslått flest ganger). Nye lister blir sendt ut til medlemmene i begynnelsen av februar, og medlemmene har to nye uker på seg til å velge sine favoritter. Ikke alle kan stemme på alt, men hvem du kan stemme på, bestemmes av yrket ditt. Prisen for beste filmregissør kan bare bli stemt på av regissører osv. Disse resultatene er det bare to personer hos PricewaterhouseCoopers som vet om før konvoluttene åpnes under utdelingsseremonien.

For å sikre sine filmer oppmerksomheten de mener de fortjener, starter filmselskapene kampanjer for sine filmer. Det har tidligere vært mange kontroverser med denne kampanjen, siden de store filmselskapene bruke mye penger på gaver i forbindelse med disse kampanjene. Men Akademiet har strammet inn reglene de siste årene, og filmselskapene bruker nå tid og krefter på å få akademimedlemmene til å se filmene deres, enten via speisielle visninger eller utsendelse av DVD-er.

I tillegg til prisene som blir stemt frem, bestemmer styret i Akademiet hvem som skal nomineres til vitenskapelige og tekniske priser, samt hvem som skal få æres- og spesialpriser. Blant spesialprisene er Irving G. Thalberg Memorial Award, en pris gitt til en produsent som har produsert høykvalitetsfilmer over en lang periode. Jean Hersholt Humanitarian Award blir gitt til en som har stilt bransjen i et positivt lys med sitt humanitære arbeid. Gordon E. Sawyer Award blir gitt til en som har tekniske bidrag som har tjent bransjen godt. Den første er en bronsebyste av Thalberg, de to siste er Oscar-statuetter. Disse blir ikke nødvendigvis delt ut hvert år. Det deles også ut æres- og spesialpriser, som blir bestemt fra år til år.

De vitenskapelige og tekniske prisene bestemmes av styret etter råd fra en komite bestående av fagmennesker. Disse trenger ikke være knyttet opp mot en bestemt film, men kan fortjenes over tid.

Kategorier
----------

### Nåværende kategorier

* Beste film – Fra 1928
* Beste animasjonsfilm – Fra 2001
* Beste dokumentarfilm
* Beste kortfilm
* Beste animerte kortfilm – Fra 1931
* Beste kortdokumentar
* Beste fremmedspråklige film – Fra 1947
* Beste regi – Fra 1928
* Beste mannlige hovedrolle – Fra 1928
* Beste kvinnelige hovedrolle – Fra 1928
* Beste mannlige birolle – Fra 1936
* Beste kvinnelige birolle – Fra 1936
* Beste adapterte manus (beste filmatisering) – Fra 1928
* Beste originalmanus – Fra 1940
* Beste originalmusikk
* Beste sang
* Beste scenografi – Fra 1928
* Beste kinematografi – Fra 1928
* Beste klipping – Fra 1935
* Beste lydmiks
* Beste lydklipp – Fra 1963
* Beste visuelle effekter – Fra 1939
* Beste kostymedesign – Fra 1948
* Beste sminke og hår – Fra 1981

### Pensjonerte kategorier

* Beste regiassistent – Fra 1933 til 1937
* Beste komedie – Bare 1928
* Beste dansing – Fra 1935 til 1937
* Beste fargekortfilm – Fra 1936 til 1937
* Beste to-akters kortfilm – Fra 1936 til 1956
* Beste kortfilm – novelty – Fra 1932 til 1935
* Beste historie – Fra 1928 til 1956
* Beste tittelsekvens – Bare 1928
* Unik og artistisk produksjon – Bare 1928

### Spesialpriser

*Se også: Governors Awards*
* Æres-Oscar – Fra 1928
* Special Achievement Academy Award
* Irving G. Thalberg Memorial Award – Fra 1938
* Jean Hersholt Humanitarian Award
* Gordon E. Sawyer Award
* Academy Juvenile Award (Fra 1934 til 1960)

Utdelingsseremonier
-------------------

  Oscar-utdelinger Den 1. Oscar-utdelingen Den 3. Oscar-utdelingen Den 12. Oscar-utdelingen Den 23. Oscar-utdelingen Den 28. Oscar-utdelingen Den 2. Oscar-utdelingen Den 32. Oscar-utdelingen Den 41. Oscar-utdelingen Den 61. Oscar-utdelingen Den 64. Oscar-utdelingen Den 70. Oscar-utdelingen Den 71. Oscar-utdelingen Den 72. Oscar-utdelingen Den 73. Oscar-utdelingen Den 74. Oscar-utdelingen Den 75. Oscar-utdelingen Den 76. Oscar-utdelingen Den 77. Oscar-utdelingen Den 78. Oscar-utdelingen Den 79. Oscar-utdelingen Den 80. Oscar-utdelingen Den 81. Oscar-utdelingen Den 82. Oscar-utdelingen Den 83. Oscar-utdelingen Den 84. Oscar-utdelingen Den 85. Oscar-utdelingen Den 86. Oscar-utdelingen Den 87. Oscar-utdelingen Den 88. Oscar-utdelingen Den 89. Oscar-utdelingen Den 90. Oscar-utdelingen Den 91. Oscar-utdelingen Den 92. Oscar-utdelingen Den 93. Oscar-utdelingen Den 94. Oscar-utdelingen Den 95. Oscar-utdelingen

Se også
-------

* Student Academy Awards – Akademiets spesial-Oscar for studenter
* British Academy Film Awards
* Screen Actors Guild Award
* Satellite Awards
* Critics' Choice Movie Awards
* Golden Raspberry Awards – Oscarprisens motstykke

Eksterne lenker
---------------

* (en) Offisielt nettsted Rediger på Wikidata

* (en) Academy Awards – kategori av bilder, video eller lyd på Commons Rediger på Wikidata

* (en) Academy Awards – galleri av bilder, video eller lyd på Commons Rediger på Wikidata
* Oscar-tema hos Filmweb

| * v
* d
* r
Oscar |
| --- |
| 
* Academy of Motion Picture Arts and Sciences (AMPAS)
* Filmhistorie

 |
| Priser | 
* Beste film
* Beste regi
* Beste mannlige hovedrolle
* Beste kvinnelige hovedrolle
* Beste mannlige birolle
* Beste kvinnelige birolle
* Oscar for beste internasjonale film (Norges kandidater)
* Beste kortfilm
* Beste animerte kortfilm
* Beste animasjonsfilm
* Beste dokumentar
* Beste kortdokumentar
* Beste originalmanus
* Beste filmatisering
* Beste foto
* Beste klipping
* Beste originalmusikk
* Beste sang
* Beste lydmiks
* Beste lydklipp
* Beste visuelle effekter
* Beste scenografi
* Beste kostymedesign
* Beste sminke og hårstyling

 |
| Spesialpriser | 
* Æres-Oscar
* Special Achievement Academy Award
* Academy Scientific and Technical Award
* Irving G. Thalberg Memorial Award
* Jean Hersholt Humanitarian Award
* Gordon E. Sawyer Award
* Student Academy Award

 |
| Utdelinger | 
* 1927/28
* 1928/29
* 1929/30
* 1930/31
* 1931/32
* 1932/33
* 1934
* 1935
* 1936
* 1937
* 1938
* 1939
* 1940
* 1941
* 1942
* 1943
* 1944
* 1945
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 |
| Se også | Governors Awards |
| Årstallene indikerer hvilket filmår Oscar-prisen gjelder. Utdelingene holdes påfølgende år. |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Encyclopædia Britannica **·** Encyclopædia Britannica **·** Brockhaus Enzyklopädie **·** Nationalencyklopedin **·** GND **·** LCCN **·** BNF **·** BNF (data) **·** SUDOC **·** NDL **·** NKC
 |

1. ↑  .